ছন্দ নিয়ে এত বেশি লেখালেখি হয়েছে যে বাঙলায়, মনে হয়, নতুন কিছুই বলার নেই আর। যুগে-যুগে প্রধান বাঙালি কবিরা নানা ছন্দের নিরীক্ষা চালিয়েছেন ব'লেই তো এত বিশ্লেষণ, ছন্দোমন্থন। কিন্তু তরুণ কবিদের কেউ-কেউ যদি 'ছন্দ জানি না' ব'লে আত্মতৃপ্তিতে ভোগেন, তাঁদেরকে 'ছন্দোমূর্খ' (রূঢ় শোনালেও) ছাড়া কোন অভিধায় চিহ্নিত করা যাবে? 'ছন্দ-না-জানা' ও 'ছন্দোমূর্খ' -- এই দুই অভিধার মধ্যে আছে কোনো ইতরবিশেষ? 'ছন্দবিমুখ' (ছন্দোবিমুখ) ও 'ছন্দবিরোধী' (ছন্দোবিরোধী) শব্দদু'টি 'ছন্দোমূর্খ'-এর সমান্তরাল নয় মোটেও; আঙুরের নাগাল পা [..]